মাহারশালা আলি

মাহারশালালহাশবাজ আলি গিলমোর, (ইংরেজি: Mahershalalhashbaz Ali Gilmore) যিনি পেশাগতভাবে মাহারশালা আলি (/məˈhɜːrʃələ/; জন্ম: ১৬ই ফেব্রুয়ারি, ১৯৭৪) নামে পরিচিত, হলেন একজন মার্কিন অভিনেতা ও র‍্যাপার। আলি ক্রসিং জর্ডান ও থ্রেট ম্যাট্রিক্স ধারাবাহিক দিয়ে নিয়মিত অভিনয় শুরু করেন। বিজ্ঞান কল্পকাহিনীমূলক দ্য ৪৪০০ ধারাবাহিকে রিচার্ড টাইলার চরিত্রে অভিনয়ের মধ্য দিয়ে তিনি প্রথম সফলতা লাভ করেন। তার প্রথম উল্লেখযোগ্য চলচ্চিত্র হল ২০০৮ সালের ডেভিড ফিঞ্চার পরিচালিত প্রণয়ধর্মী কাল্পনিক নাট্য চলচ্চিত্র দ্য কিউরিয়াস কেইস অফ বেঞ্জামিন বাটন, এবং অন্যান্য চলচ্চিত্রের মধ্যে রয়েছে প্রিডেটর্স, দ্য প্লেস বিয়ন্ড দ্য পাইনস, ফ্রি স্টেট অব জোন্স, হিডেন ফিগারস্‌ এবং দ্য হাঙ্গার গেমস ধারাবাহিক। এছাড়া তিনি নেটফ্লিক্সের হাউজ অব কার্ডস ধারাবাহিকে রেমি ডেন্টন এবং লুক কেজ ধারাবাহিক কর্নেল "কটনমাউথ" স্টোকস চরিত্রে অভিনয়ের জন্য পরিচিত। মুনলাইট (২০১৬) চলচ্চিত্রে হুয়ান চরিত্রে তার অভিনয়ের জন্য তিনি সমালোচকদের প্রশংসা লাভ করেন এবং শ্রেষ্ঠ অভিনেতা বিভাগে একাডেমি পুরস্কার, স্ক্রিন অ্যাক্টরস গিল্ড পুরস্কার ও ক্রিটিকস চয়েস চলচ্চিত্র পুরস্কার লাভ করেন এবং শ্রেষ্ঠ চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন। ৮৯তম একাডেমি পুরস্কারে তার পুরস্কার বিজয় ছিল অস্কারের ইতিহাসে অভিনয়ের জন্য প্রথম কোন মুসলমান অভিনয়শিল্পীর অস্কার বিজয়। মাহারশালালহাশবাজ গিলমোর ১৯৭৪ সালের ১৬ই ফেব্রুয়ারি ক্যালিফোর্নিয়ার ওকল্যাণ্ডে জন্মগ্রহণ করেন। তার পিতা ফিলিপ গিলমোর এবং মাতা উইলিশিয়া। তিনি ক্যালিফোর্নিয়ার হেওয়ার্ডে বেড়ে ওঠেন। একজন বাইবেলীয় শিশু নবী মাহার-শালাল-হাশ-বাজ এর নামানুসারে তার নাম রাখা হয়। তার মা খ্রিস্টান ছিলেন, মাহারশালা পরবর্তীতে ইসলাম ধর্মে ধর্মান্তরিত হন ও তার উপনাম গিলমোর পরিবর্তন করে আলি রাখেন এবং আহমাদিয়া মুসলমান সম্প্রদায়ে যোগ দেন। তার পিতা ব্রডওয়ে থিয়েটারে অভিনয় করতেন। আলি সেন্ট মারিস কলেজ অব ক্যালিফোর্নিয়া থেকে ১৯৯৬ সালে গণযোগাযোগ বিষয়ে স্নাতক ডিগ্রি অর্জন করেন। আলি বাস্কেটবল বৃত্তি নিয়ে সেন্ট মারিস কলেজে ভর্তি হলেও দলের খেলোয়াড়দের প্রতি মনোভাবের কারণে তিনি খেলোয়াড়ি কর্মজীবন শুরু করতে চাননি। আলি অভিনয়ের প্রতি আগ্রহী হয়ে ওঠেন, বিশেষ করে স্পাঙ্ক মঞ্চনাটকে অভিনয়ের পর থেকে, ফলে তিনি স্নাতক ডিগ্রি অর্জনের পর ক্যালিফোর্নিয়া শেকসপিয়রীয় থিয়েটারে শিক্ষানবিশ হিসেবে যোগ দেন। গাভিন রিপোর্ট-এ কাজ করার পর তিনি নিউ ইয়র্ক বিশ্ববিদ্যালয়ে স্নাতক শ্রেণীর অভিনয় প্রোগ্রামে ভর্তি হন এবং ২০০০ সালে মাস্টার্স ডিগ্রি অর্জন করেন। ২০০৮ সালে তিনি ডেভিড ফিঞ্চার পরিচালিত প্রণয়ধর্মী কাল্পনিক নাট্য চলচ্চিত্র দ্য কিউরিয়াস কেইস অফ বেঞ্জামিন বাটন অভিনয় করেন। পরবর্তীতে তিনি প্রিডেটর্স, দ্য প্লেস বিয়ন্ড দ্য পাইনস, ফ্রি স্টেট অব জোন্স, হিডেন ফিগারস্‌ এবং দ্য হাঙ্গার গেমস চলচ্চিত্র ধারাবাহিকে কাজ করেন। এছাড়া তিনি নেটফ্লিক্সের হাউজ অব কার্ডস ধারাবাহিকে রেমি ডেন্টন এবং লুক কেজ ধারাবাহিক কর্নেল "কটনমাউথ" স্টোকস চরিত্রে অভিনয়ের জন্য পরিচিত। ২০১৬ সালে তিনি অস্কার জয়ী মুনলাইট চলচ্চিত্রে হুয়ান চরিত্রে অভিনয়ের জন্য সমালোচকদের কাছ থেকে প্রশংসা লাভ করেন। এই কাজের জন্য তিনি ৮৯তম একাডেমি পুরস্কার আয়োজনে শ্রেষ্ঠ অভিনেতা বিভাগে একাডেমি পুরস্কার লাভ করেন, যা অস্কারের ইতিহাসে অভিনয়ের জন্য প্রথম কোন মুসলমান অভিনয়শিল্পীর অস্কার বিজয়। এছাড়া তিনি সেরা পার্শ্ব অভিনেতা বিভাগে স্ক্রিন অ্যাক্টরস গিল্ড পুরস্কার ও ক্রিটিকস চয়েস চলচ্চিত্র পুরস্কার লাভ করেন এবং শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন। ২০১৭ সালে তিনি ভিডিও গেম ম্যাডেন এনএফএল এইটিনের স্টোরি মোড লংশটে যোগ দেন এবং এতে মুখ্য চরিত্র ডেভিনের পিতার কাটার ওয়েড চরিত্রে কাজ করেন। তিনি ২০১৮ সালের গ্রিন বুক চলচ্চিত্রে ডন শার্লি চরিত্রে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেতা বিভাগে তার দ্বিতীয় একাডেমি পুরস্কার অর্জন করেন। এছাড়া তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার ও বাফটা পুরস্কার অর্জন করেন। আলি একজন আহমাদিয়া মুসলমান। ১৯৯৯ সালে তিনি খ্রিস্টান ধর্ম ত্যাগ করে আহমদীয়া হন। সঙ্গীতশিল্পী নাসের নামানুসারে তিনি তার বিড়ালের নাম রাখেন নাস। তিনি আমাতুস সামি-করিমকে বিয়ে করেন, তাদের এক কন্যা রয়েছে। ক্রাম, ম্যাডি (২৬ ফেব্রুয়ারি ২০১৭)। "Mahershala Ali Becomes The First Muslim Actor To Win An Oscar"। দ্য হাফিংটন পোস্ট (ইংরেজি ভাষায়)। সংগ্রহের তারিখ ১৬ ফেব্রুয়ারি ২০১৮।  Ali, Mahershala (অক্টোবর ২২, ২০১১)। "Mahershala Ali ('96)" (ইংরেজি ভাষায়)। সেন্ট ম্যারিস কলেজ অব ক্যালিফোর্নিয়া। মার্চ ২, ২০১৯ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৮।  Viera, Bené। "Mahershala Ali Quit House of Cards and Became Marvel's New Villain"। GQ (ইংরেজি ভাষায়)। জানুয়ারি ৬, ২০১৭ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৮।  "Who is Mahershala Ali's wife? How Amatus-Sami Karim helped him convert to Islam" (ইংরেজি ভাষায়)। Mic Network Inc.। সংগ্রহের তারিখ ১৬ ফেব্রুয়ারি ২০১৮। [স্থায়ীভাবে অকার্যকর সংযোগ] "Will Mahershala Ali be the first Muslim actor to win an Oscar?" (ইংরেজি ভাষায়)। Mic Network Inc.। ফেব্রুয়ারি ২১, ২০১৭। সংগ্রহের তারিখ ১৬ ফেব্রুয়ারি ২০১৮।  "Moonlight's Mahershala Ali: anti-Islam prejudice 'not a shock' if you have grown up black" (ইংরেজি ভাষায়)। দ্য গার্ডিয়ান। ফেব্রুয়ারি ২১, ২০১৭। সংগ্রহের তারিখ ১৬ ফেব্রুয়ারি ২০১৮।  "By the Dawns Early Light: Short Stories by American Converts to Islam" (পিডিএফ)। alislam.org (ইংরেজি ভাষায়)। ফেব্রুয়ারি ২, ২০১৩ তারিখে মূল (PDF) থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৮।  "সেরা পার্শ্ব অভিনেতা হিসেবে মাহারশালা আলির অস্কার জয়"। বাংলানিউজটোয়েন্টিফোর.কম। ২৭ ফেব্রুয়ারি ২০১৭। সংগ্রহের তারিখ ৮ সেপ্টেম্বর ২০১৮।  "অস্কার জিতলেন মুসলিম অভিনেতা মাহারশালা আলী"। আরটিভি অনলাইন। ২৭ ফেব্রুয়ারি ২০১৭। সংগ্রহের তারিখ ৮ সেপ্টেম্বর ২০১৮।  "অস্কার জিতলেন ভায়োলা ডেভিস-মাহারশালা আলি"। বাংলা ট্রিবিউন। ২৭ ফেব্রুয়ারি ২০১৭। ২৫ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৮।  "গোল্ডেন গ্লোব মনোনয়নে শীর্ষে 'লা লা ল্যান্ড'"। বাংলানিউজটোয়েন্টিফোর.কম। ১৩ ডিসেম্বর ২০১৬। সংগ্রহের তারিখ ৮ সেপ্টেম্বর ২০১৮।  "৯১তম অস্কার: সেরা পার্শ্ব অভিনেতা মাহেরশালা আলির রেকর্ড"। বাংলা ট্রিবিউন। ২৫ ফেব্রুয়ারি ২০১৯। ২৮ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৯।  "৭৬তম গোল্ডেন গ্লোব পুরস্কার পেলেন যাঁরা"। এনটিভি অনলাইন। ৭ জানুয়ারি ২০১৯। সংগ্রহের তারিখ ২৫ ফেব্রুয়ারি ২০১৯।  "বাফটা অ্যাওয়ার্ড যাদের ঝুলিতে"। দৈনিক ভোরের কাগজ। ১২ ফেব্রুয়ারি ২০১৯। ৪ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৯।  মিলি, তাহমিনা (৯ মার্চ ২০১৭)। "ইতিহাসের পাতায় ঠাঁই"। দৈনিক ইত্তেফাক। ৭ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৮।  "Actor Mahershala Ali: Wondering Who is This Actor Married to? Wife, Girlfriend or Gay?"। Liverampup (ইংরেজি ভাষায়)। সংগ্রহের তারিখ ১৬ ফেব্রুয়ারি ২০১৮।  "Mahershala Ali welcomes first child with wife Amatus Sami-Karim" (ইংরেজি ভাষায়)। ইউএসএ টুডে। সংগ্রহের তারিখ ১৬ ফেব্রুয়ারি ২০১৮।  ইন্টারনেট মুভি ডেটাবেজে মাহারশালা আলি (ইংরেজি) রটেন টম্যাটোসে মাহারশালা আলি (ইংরেজি)